als_Latn dik_Latn sag_Latn
Ambasadori kinez u ‘çmend nga zemërimi’ në ministrat serb
Ambasadori kinez e ka lëshuar një takim në Beograd, tejmase i zemëruar në dy ministra të qeverisë së Aleksander Vuçiqit për shkak të një projekti që kinezët duket se e duan patjetër.
Mediat serbe raportojnë se ambasadori kinez, Li Manqang e ka lëshuar takimin me drejtorin e Korporatës së Energjisë Elektrike të Serbisë, Aleksandër Obradoviqin dhe ministrin për energji të Serbisë, Aleksandër Antiq.
Arsyeja thuhet të jetë kërkesa e serbëve që të shtyhet nënshkrimi i marrëveshjes për një kredi kineze në vlerë prej 608 milionë eurove, para këto që do të shfrytëzohen por ndërtimin e një blloku të ri të termoelektranës serbe, ‘Kostolac’.
Sipas gazetës serbe, Blic, kjo shihet qartë nga një mesazh telefonik që ministri serb, Obradoviq ia ka dërguar një personi të panjohur gjatë samitit në mes të Kinës dhe 16 vendeve të Evropës Jugore dhe Qëndrore, samit ky që është mbajtur në Beograd, transmeton Indeksonline.
Në mesazh shkruante: ‘ambasadori është çmendur nga zemërimi dhe e ka lëshuar zyrën në qeverinë serbe…’.
als_Latn als_Latn als_Latn als_Latn als_Latn als_Latn